Սալլի Ֆիլդ

Սալլի Ֆիլդ (, ), ամերիկացի դերասանուհի, նաև երգչուհի, ռեժիսոր և պրոդյուսեր։

Խաղացել է 60-ից ավելի ֆիլմերում, ստացել է 2 Օսկար լավագույն դերասանուհի անվանակարգում, 2 Ոսկե Գլոբուս և 3 Էմմի։

 Կենսագրություն 
Սալլի Մարգարետ Ֆիլդը ծնվել է 1946 թվականին բանակի սպա Ռիչարդ Դրայդենի և դերասանուհի Մարգարետ Ֆիլդի ընտանիքում։ Նրանք ամուսնալուծվել են 1950 թվականին, որից հետո մայրը՝ Մարգարետը, ամուսնացել է դերասան և կասկադյոր Ջոն Մահոնիի հետ։

Սալլի Ֆիլդը ավարտել է Լոս Անջելեսի տարածաշրջանի Պորտոլի դպրոցը, ապա սովորել Բիմինգհեմի միջնակարգ դպրոցում։ Ավելի ուշ ավարտել է Լի Ստրասբերգի դերասանական ստուդիան։

 Կարիերա 
Ֆիլդը սկսել է իր կարիերան 16 տարեկանում, հանդես գալով հեռուստատեսային նախագծերում, որոնցից են «Ջիջեթ» (1965 - 1966) և «Թռչող միանձնուհին» (1967 - 1970)։ Առաջին լուրջ հաջողությունը ունենում է 1976 թվականին հեռուստատեսային «Սիբիլ» հոգեբանական դրամայում խաղալով գլխավոր հերոսուհու դերը, որի համար արժանանում է Էմմի մրցանակի, իսկ մեկ տարի անց առաջադրվում է Ոսկե Գլոբուսի «Սմոկին և ավազակը» ֆիլմի համար։

Նրա ամենանշանավոր դերերից մեկը դառնում է 1979 թվականին նկարահանված «Նորմա Ռեյ» ֆիլմը, որի համար նա ստանում է մի շարք մրցանակներ, այդ թվում Օսկար, Ոսկե Գլոբուս, Կաննի կինոփառատոնի մրցանակ և այլն։ Կինոյում նա խաղում է տարբեր ժանրի ֆիլմերում, դրամա, կատակերգություն և այլն։ 1984 թվականին նկարահանված «Տեղ սրտի մեջ» դրամայում մարմնավորած դերի համար ստանում է իր 2-րդ Օսկարը։ 1980-90 ական թթ. մյուս նշանավոր ֆիլմերից են «Մերֆիի սերը», «Պողպատե մագնոլիաներ», «Ոչ առանց իմ դստեր», «Միսիս Դաութֆայթեր», «Ֆորեսթ Գամփ» և այլն։

Սկսած 1990-ական թթ. կեսից Ֆիլդը սկսում է քիչ նկարահանվել և զբաղվում է ռեժիսորական և պրոդյուսերական գործունեությամբ։ 3 ֆիլմի ռեժիսոր է, 5-ից ավելի ֆիլմերի պրոդյուսեր։

2000-ական թթ. սկսած նկարահանվում է սերիալներում, որոնցից են «Շտապ օգնություն», «Եղբայրներ և քույրեր», որոնց համար ստացել է Էմմի մրցանակ։

 Անձնական կյանք 
Սալլի ֆիլդը 2 անգամ ամուսնացած է եղել։ Նրա առաջին ամուսինը Սթիվեն Քրեյգն էր, ումից ունեցել է 2 երեխա, Պիտեր Քրեյգ (ծն. 10.11.1969 թ., գրող է մասնագիտությամբ) և Էլի Քրյեգ (ծն. 25.05.1972, ռեժիսոր և դերասանուհի)։ Նրանք ամուսնալուծվել են 1975 թվականին, որից հետո նա սիրավեպ է ունենում դերասան Բերտ Ռեյնոլդսի հետ, ում հետ նա հանդես է գալիս մի քանի ֆիլմերում։

1984 թվականին երկրորդ անգամ ամուսնանում է պրոդյուսեր Ալան Գրիսմանի հետ, նրանք ունեցել են մեկ որդի՝ Սեմյուել (ծն. 02.12.1987 թ.)։ 1988 թվականի հոկտեմբերի 29-ին նա իր ընտանքի հետ վթարի է ենթարկվում ինքնաթիռում։ Վթարի հետևանքով ոչ ոք չի մահանում, ուղևորներից մի քանիսը ստանում են վնասվածքներ։ Ֆիլդն ու Գրիսմանը բաժանվեցին 1993 թվականին։

Մոտ քսան տարի դերասանուհին մենակ է ապրում, սակայն իր խոսքերով իրեն այդ կյանքը դուր է գալիս։

Սալլի Ֆիլդը ընկերական հարաբերությունների մեջ է Հոլիվուդյան դերասանուհիներ Գոլդի Հոունի և Ջեյն Ֆոնդայի հետ։

 Ֆիլմագրություն 
Նկարահանվել է ընդհանուր թվով 50-ից ավելի ֆիլմերում, դրանցից նշանավորներն են.
 տարի ֆիլմ բնօրինակ անվանում դեր 1967 Ճանապարհ դեպի Արևմուտք The Way West Մերսի Մակբի 1976 Մնա սոված Stay Hungry Մարիի Թեյթ Ֆարնսվորտ1977 Սմոկին և ավազակը Smokey and the Bandit Քերրի  Հերոսները Heroes Քերոլ Բելլ1978 Վերջ The End Մերի Էլլեն ՀուպերHooperԳվեն Դոյլ1979Նորմա ՌեյNorma RaeՆորմա Ռեյ Պոսեյդոնի գերիներըBeyond the Poseidon AdventureՍելեստա Ուիթմեն 1980 Սմոկին և ավազակը 2 Smokey and the Bandit II Քերրի1981 Գյուղական ճանապարհներ Back Roads Էմի Պոստ Առանց չար մտքի Absence of Malice Մեգան Քարթեր 1982 Համբուրիր ինձ հաջողությունից առաջ Kiss Me Goodbye Քեյ Բիլանս 1984 Տեղ սրտի մեջ Places in the Heart Էդնա Սպոլդինգ 1985 Մերֆիի սերը Murphy’s Romance Էմմա Մորիարտի 1987 Հանձնվեք Surrender Դեյզի Մորգան 1988 Հրապույր Punchline Լայլա Կրիցիկ 1989 Պողպատե մագնոլիաներ Steel Magnolias Մեյլին Իտանտեն1991 Առանց իմ աղջկա ոչ մի տեղ Not Without My Daughter Բեթթի Մահմուդի Մեծ փրփուր Soapdish Սելեստա Թալբերգ / Մեգգի 1993 Միսսիս Դաութֆայթեր Mrs. Doubtfire Միրանդա Հիլարդ1994 Ֆորեսթ Գամփ Forrest Gump միսսիս Գամփ 1996 Ակն ընդ ական Eye for an Eye Կարեն Մակկեն 2001 Ասա, որ դա այդպես չէ Say It Isn’t So Վալդիմ Ունիգֆիլդ 2003 Օրենքով շիկահեր 2 Legally Blonde 2: Red, White and Blonde Վիկտորիա Ռուդդ 2006 Երկու շաբաթ Two Weeks Անիտա Բերգման2012 Նոր Սարդ-մարդը The Amazing Spider-Man Մեյ Լինքոլն Lincoln Մերի Թոդ Լինքոլն

 Նկարներ 

 Ծանոթագրություններ 

 Արտաքին հղումներ 

 Internet Movie Database կայքում
 kinopoisk կայքում
 Internet Broadway Database կայքում
 Yahoo! Movies կայքում

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Թատրոնի դերասանուհիներ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Ամերիկացի կին ռեժիսորներ
Կատեգորիա:Թատրոնի ամերիկացի դերասանուհիներ